Maricá

Maricá [marika] estas urbego kaj municipo en la subŝtato Rio-de-Ĵanejrio en sudorienta Brazilo. La municipo konsistas el la urbego mem kiel sidejo, krome el 3 distriktoj. Demografio En 2022 la municipa loĝantaro estis 223 938 homoj. Geografio La urbego situas laŭ Atlantiko 6 m super la marnivelo, sed la plej alta monto estas 890 m. Ĝi estas ĉirkaŭita grandparte de montoj kaj mem la oceano fermas la montaran arkon. Ŝtata parko kreita en 1991 apartenas al la municipo. La urbego rekte ne tuŝas la oceanon (nur la municipo), ĉar inter ili estas serio de lagunoj. La iama ĉefurbo Rio-de-Ĵaneiro troviĝas 67, aktuala ĉefurbo Braziljo 958 km aere laŭ [1]. Historio Dekomence konataj indiĝenoj vivis en la areo verŝajne ekde la 11-a jarcento. La unuaj eŭropanoj alvenis en la 16-a jarcento kaj la regiono jam aperis sur portugalaj mapoj sub la nomo "Maricahaa". En 1635 benediktanaj monaĥoj fondis tie bienon, en 1675 jam kapelo estis konstruita, la paroĥo estis fondita en 1755. El lka paroĥo urbo fondiĝis en 1814 kun la nomo de Santa Maria de Maricá. Fine de la 19-a jarcento fervojo estis konstruita. Meze de la 20-a jarcento konstruado de la aŭtovojo spronis la urban disvolviĝon kun turismo. Ekonomio En Maricá la brazila energi-kompanio Petrobras regas la industrion, krome menciindas la turismo. Religio La plimulto de la loĝantoj estas la katolikoj. Trafiko Aŭtobusoj liveras la pasaĝerojn al la proksimaj komunumoj, krome por unu horo estas senpagaj bicikloj. La urbego estas alirebla trajne kaj ĉefvoje, krome flughaveno servas por malgrandaj kaj sportaj flugmaŝinoj. Klimato La urbego situas en savanoklimato (Aw) laŭ la klimata klasifiko de Köppen. La jara averaĝa temperaturo estas 23,5 °C kaj varias inter 19-28 °C. Jare averaĝe pluvas 1 278 mm, en ĉiuj monatoj pluvas. Vidindaĵoj preĝejoj marbordaj strandoj Fontoj WikiTrans